2018. augusztus 31.

Bajai Tankerületi Központ

Sajtóközlemény

**Bajai Szentistváni Általános Iskola fejlesztése**

**A Bajai Tankerületi Központ 35 243 120 forint európai uniós támogatás segítségével valósított meg infrastrukturális fejlesztést Baján, meglévő közoktatási feladatellátási helyszínen, a Bajai Szentistváni Általános Iskolában (Baja, Dózsa György út 131-133.).**

Az EFOP-4.1.3-17-2017-00135 azonosító számú „Bajai Szentistváni Általános Iskola fejlesztése” című projektben az alábbi, építési engedélyhez nem kötött építési-felújítási tevékenységek kerültek megvalósításra:

Az iskola tornatermi épületrésze felújításra került, mely magában foglalja a tetőszerkezet teljes felújítását, az ablakok javítását, valamint a kapcsolódó öltözők és vizesblokkok teljeskörű építészeti és gépészeti felújítását. A tornaterem emeletének összes helyiségében burkolatjavítás és falfestés történt, valamint a bejáratához szabványos akadálymentes rámpa került kialakításra, továbbá a projekt keretében sporteszközök beszerzésére is sor került.

A projekt a Széchenyi 2020 program keretében, 100%-os támogatással 2017. október 1. és 2018. augusztus 31. között valósult meg. A projektről bővebb információ a Bajai Tankerületi Központ honlapján, a http://kk.gov.hu/projektek-baja oldalon olvasható.

**További információ kérhető:**

Cser István,

pályázati referens

Telefonszám: 06-79/795-205;

E-mail cím: istvan.cser@kk.gov.hu